О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 1246
от 19.07.2019 г.
За разрешение за изработване на проект за ПОДРОБЕН УСТРОЙСТВЕН ПЛАН ПАРЦЕЛАРЕН ПЛАН ЗА ТРАСЕ И СЕРВИТУТ НА ИЗМЕСТВАНЕ НА ВЕЛ 20 КV „КЛАДНИЦА“ извод от ВЕЦ „Студена“ от ПИ 37174.12.24 по КККР на с. Кладница, община Перник, местност „Селимица“
На основание чл.21, ал.1, т.11, вр. т.8 и ал.2 от ЗМСМА, във връзка с чл.124а, ал.1 и ал.5, чл.59, чл.64, ал.2 и 5, чл.73, ал.1, чл.89, ал.2, чл.109, ал.3, т.7, чл.110, ал.1, т.5 и чл.112, ал.2, т.10 от ЗУТ и условията на чл.62, ал.2, чл.64, ал.2, т.1 и т.2 от ЗЕ

ОБЩИНСКИ СЪВЕТ РЕШИ:

1. ОДОБРЯВА представеното задание за изработване на проект за Подробен устройствен план – парцеларен план /ПУП-ПП/ извън границите на урбанизираната територия за елементи на техническата инфраструктура - определяне на трасе и сервитут на изместване на ВЕЛ 20 кV „Кладница“ /подземен електропровод 20 кV/ извод от ВЕЦ „Студена“ от ПИ 37174.12.24 по КККР на с. Кладница, община Перник.

Новопроектираният подземен електропровод 20 кV се предвижда от съществуващ стълб и сервитут в ПИ 37174.12.74-вид собственост - стопанисван от общината, през ПИ №37174.12.30 и ПИ №37174.12.510-публична общинска собственост, землище с. Кладница, община Перник. 

2.  РАЗРЕШАВА изработване на проект за подробен устройствен план – парцеларен план /ПУП-ПП/ извън границите на урбанизираната територия за елементи на техническата инфраструктура - определяне на трасе и сервитут на изместване на ВЕЛ 20 кV „Кладница“ /подземен електропровод 20 кV/ извод от ВЕЦ „Студена“ от ПИ 37174.12.24 по КККР на с. Кладница, община Перник, собственост на заявителя „КААН ДЖЪРСИ“ ЕООД, гр. София, съгласно приложената скица-предложение.

С предложеното трасе на подземен електропровод 20 кV няма да се променя предназначението на териториите, само ще ограничава вещно право на ползване /сервитут/ на отделните поземлени имоти .

Проектът за ПУП-ПП да се изработи в М 1:1000 върху кадастрална карта на с. Кладница, община Перник, в обем и съдържание, съгласно Наредба №8/14.06.2001 г. за обема и съдържанието на устройствените планове и в съответствие със Закона за устройство на територията, Закона за енергетиката и условията на чл.54, ал.1 и чл. 61, ал.1, т.1 от Закона за горите.

Във връзка с изискванията на чл.17, ал.7 и чл.136, ал.4 от ЗУТ, проектът за ПУП да се изработи в цифров вид и представи в CAD формат.

Да бъде спазено изискването на раздел ІІ, т.1 от Указания за изместване на електрически съоръжения, определени от „ЧЕЗ Разпределение България“ АД.

ПУП-ПП да се изработи от проектант, притежаващ удостоверение за пълна проектантска правоспособност.

На основание чл.124б, ал.4 от ЗУТ решението на Общински съвет не подлежи на оспорване.
Поради следните мотиви:

В Община Перник е постъпило искане вх.№19/СЛУ-4366 от 03.06.2019 г. на „КААН ДЖЪРСИ“ ЕООД, ЕИК 203416454, с адрес: гр. София, бул.„Витоша“ №15, етаж 4, представлявано от  управителя на дружеството Селахаттин  Сахин, за допускане изработването на проект за подробен устройствен план – парцеларен план /ПУП-ПП/ за изместване на ВЕЛ 20 кV „Кладница“ извън границите на ПИ 37174.12.24 по КККР на с. Кладница, община Перник, собственост на заявителя.

Предвижда се проектно трасе на подземен електропровод 20 кV да започне от съществуващ стълб и сервитут в ПИ 37174.12.74, вид собственост – стопанисвано от общината, вид територия - земеделска земя, НТП „Ливада“, да премине подземно през съществуващ асфалтиран път чрез хоризонтален сондаж, през ПИ с идентификатор 37174.12.510, вид собственост – общинска публична, вид територия – Територия на транспорта, НТП – За местен път, по КККР на с. Кладница, местност „Заскок“, община Перник до съществуващия мачтов трафопост и сервитут в ПИ с идентификатор 37174.12.30-вид собственост–общинска публична, вид територия – Територия на транспорта, НТП – За местен път, с. Кладница, община Перник. 

Проектът за ПУП-ПП се изготвя във връзка с условията за преминаване на проводи и съоръжения през чужди имоти и провеждане на процедурите по чл.192-194 от ЗУТ.

На основание Приложение №1 към чл.7, ал.1, т.1, подточка 14/т.2/ от Наредба №16 от 09.06. 2004 г. за сервитутите на енергийните обекти е определен е сервитут от 4,00 м. по 2,00 м от двете страни на електропровода. 

Към заявлението са приложени: Задание за ПУП-ПП за трасе и сервитут на изместване на ВЕЛ 20кV „Кладница“ извод от ВЕЦ „Студена“, указания за изместване на електрически съоръжения изх.№ 1203142810/13.12.2018 г. на „ЧЕЗ Разпределение България“ АД, гр. София, скица № 15-276445 от 29.03.2019 г. на поземлен имот с идентификатор 37174.12.24 по КККР на с. Кладница, община Перник, издадена от СГКК Перник, скица- предложение /опорен план/ за изместване на ВЕЛ 20 кV и нотариален акт за покупко-продажба на недвижим имот № 16, том ІV, рег.№ 11942, дело № 588 от 2018 г. 
Приложенията към заявлението са в съответствие с изискването на чл.125, ал.1 и 2 във връзка с чл.124а, ал.5 и 7 от ЗУТ, с което е обоснована необходимостта от изработване на проект за подробен устройствен план- парцеларен план за елементи на техническата инфраструктура, извън границите на урбанизираната територия.

Решението е прието на заседание на Общинския съвет, проведено на 19.07.2019г., Протокол № 11 т.4 от дневния ред и е подпечатано с официалния печат на Общинския съвет.

ПРЕДСЕДАТЕЛ:

